રૂપાલ ગામમાં મા વરદાયિનીની પલ્લી યાત્રા નીકળે છે, બાદમાં ભક્તો માતાજીને શુદ્ધ ઘીનો અભિષેક કરે છે. તેની સાથે સાથે બાળકોને પલ્લીની જ્યોત ઉપર ફેરવવામાં આવે છે. આ વર્ષોથી ચાલી આવતી ધાર્મિક માન્યતા છે. પલ્લી પરથી નીચે પડતુ ઘી વાલ્મિકી સમાજનો લોકો એકઠું કરે છે. અને બાદમાં આ જ ધીને ફરીથી ગરમ કરીને પ્રસાદના રૂપમાં ગ્રહણ કરે છે. સદીઓથી ચાલી આવતી રૂપાલની પલ્લીની પરંપરામાં દરવર્ષે લાખો શ્રદ્ધાળુઓ ધન્યતા અનુભવે છે. ભક્તોની કામના પૂર્ણ થતા તે માતાજીને ઘી ચઢાવવા માટે અહિંયા આવતા હોય છે. આ જ કારણ છે કે અહિંયા મા વરદાયિનીને લાખો કિલો ઘીથી અભિષેક કરવામાં આવે છે.